- Det er simpelthen ikke nok vitaminer og indhold i meget af det børnefjernsyn, som bliver sendt i dag. Det er tegnefilm, der kører i ét væk, og det giver altså en mærkelig mæthedsfornemmelse, hvis det er det eneste børnene ser, siger den nu 52-årige tv-vært.

Børne-tv er fuld af tomme kalorier

Hvis man ikke vil have, at børnene ser kanaler, hvor der kun er tegnefilm, så kan man jo bare sætte dem til at se noget andet. Hvad er problemet?

"Vi skal ikke lade os diktere så meget af medier som YouTube, hvor det hele er overstået, nærmest inden det starter" bubber

- Jeg synes, at problemet er, at der simpelthen ikke er nok udbydere, der tilbyder ordentligt indhold til børn. Det, der bliver tilbudt, er i hvert fald fyldt med for mange tomme kalorier.

Du er jo selv vært på DR-kanalen DR Ultra. Skal det forstås sådan, at du og DR Ultra er de eneste, der tilbyder ordentligt tv til børn?